寄題鄭熙寧夫玉軒
作者：林表民
朝代：宋

paragraphs: 良玉本不琢，大音無希聲。
觀君命軒意，欲以詩自鳴。
君詩志古調，考擊參差韺。
泠泠澗泉泣，切切谿條清。
孚尹露涵采，潤美月泛英。
昔聞洛山中，種者須其成。
非希咸陽價，匵韞那敢輕。
用之薦穹昊，何但鬼神驚。
凉欲覺庭葉，夜疏耿鐙驚。
一讀一啟予，古調真難評。